อาการเเสบท้องเวลาไม่ได้กินข้าว เพราะนอนไม่ตรงเวลา ติดน้ำอัดลมเเละกำลังเลิก กินโกโก้ขมขมหวานน้อยอย่างที่ชอบ ดื่มน้ำเปล่าพยายามเยอะๆ ไม่มีอาการเบื่ออาหาร ปวดท้องบิดช่วงตรงกลาง จนท้องน้อย ถ่ายเหลวบ่อย เเต่ไม่รบกวนการใช้ชีวิตประจำวัน พึ่งถ่ายเหลวเเบบนี้มาได้สองวัน นอนหลับได้เป็นปกติ ปวดท้องบิดเป็นพักๆ ไม่ได้ปวดถี่ เวลาถ้าท้องว่าง เเสบท้องหิว(ไม่ได้กินข้าวครบเวลา) จะปวดขึ้นมา เเละอยากถ่ายทันที
สวัสดีค่ะ อาการแสบท้อง ปวดท้องบิด ถ่ายเหลว ดังกล่าวมานั้น อาจจะเกิดจาก การมีกระเพาะอาหารอักเสบ การมีแผลในกระเพาะอาหาร ลำไส้อักเสบจากการรับประทานอาหารที่ไม่สุกสะอาด ลำไส้แปรปรวน หรือไม่มีน้ำย่อยในอาหารบางชนิดทำให้ถ่ายเหลวออกมาโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ อาจมาด้วยแสบท้อง ปวดท้องบิด คลื่นไส้ กินได้น้อยลงได้เบื้องต้นควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้นควรไปพบแพทย์หากมีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด